**Симуляциялық кластардағы жұмыс ережесі**

**(оқытушылар үшін)**

Оқытушылар Симуляция орталығында (әрі қарай – СО) келесі ережелерді сақтауы тиіс:

1. СО-на бірінші рет келгенде, оқу жылына 1 рет оқытушылар үшін симуляциялық оқу бөлмесіндегі жұмыс ережесімен танысу және оны бұлжытпай сақтау.
2. СО-на әр келген сайын оқытушыларды тіркеу журналына тіркеліп және студенттердің СО-ның журналына тіркелуін бақылау қажет.
3. Студенттерге «білім алушыларға арналған симуляциялық кластардағы жұмыс ережесімен» нұсқау беру және сабақ уақытында білім алушылардың осы ережелерді сақтауын бақылау.
4. Қажет болған жағдайда әрбір сабаққа керек құралдарды СО-ның жауапты тренерінен алып, сабақтан кейін тренерге қайта тапсыру керек.
5. СО-ның аумағанда білім алушылардың бақылаусыз жүріп-тұруына жол бермеу. Білім алушылар өз оқытушысының тұрақты бақылауында болуы тиіс.
6. Сабақ аяталғаннан кейін жұмыс орнын ретке келтіру және оқу бөлмелерін тренерге тапсыру.
7. Сабақты ауыстыру немесе кестеден алып тастаған жағдайда СО-ның тренерлеріне алдын-ала ескертілсін.

*2019 жылдың 20 қыркүйегінің №2 Хаттамасымен Симуляция орталығының мәжілісінде қаралып бекітілді.*

**Симуляция орталығының**

**жетекшісі, м.ғ.д. Талкимбаева Н.А**

**Тренажерлермен жұмыс істеу ережесі**

1. Сабаққа қажетті құрал-жабдықтардың сақталуын қамтамасыз ету үшін жұмыс басталар алдында манекеннің тұтастығын және жұмысқа қабілеттілігіне, барлық қосымша құралдардың (тәжірибелік дағдылардың қосымша берілген тізбе бойынша) болуын тексеру қажет.
2. Тренажерлер мен симуляторларды пайдалану жөніндегі нұсқаулықтың талаптарын мүлтіксіз орындау керек.
3. Білім алушыларға оқытушының бақылауынсыз тренажерлермен жұмыс істеуге мүмкіндік берілмеуі тиіс.
4. Тренажерлерді мұқият және ұқыпты пайдаланыңыз. Сынуды болдырмау үшін, әсіресе жылжымалы бөлшектері бар тренажер мен манекендерге шамадан тыс күш жұмсамау керек
5. Тренажерлерді жүргізу алгоритмдеріне сәйкес манипуляцияларды орындау қажет. Жүргізу әдісін өзгерту тренажерді бұзуы мүмкін.
6. Қажет болған жағдайда міндетті түрде майлау құралдарын (вазелин, силикон және т.б.) қолдану қажет.
7. Электрондық бөлшектері бар тренажерларға су тиюіне жол бермеу қажет.
8. Оқу орталығында кез-келген реактивтер мен қосымша шығын материалдардың дәмін татуға, ішуге, ауызға салуға және де темекі тартуға тыйым салынған.
9. Барлық қосымша бір реттік шығын материалдары оқу максатында асептика және антисептика ережелерін сақтап, ұқсата отырып, бірнеше рет қолданылады.
10. Жұмыс барысында оқу жабдығы сынған немесе істен шыққан жағдайда тренингті тоқтатып СО қызметкеріне хабарлау қажет. Жабдық сынған жағдайда кінәлінің Т.А.Ж. және сыну себептері көрсетіле отырып, «Мүліктің бүлінгені туралы акт» жасалады.
11. Жұмыс аяқталғаннан кейін тренажердің бүтіндігін жәнеде тізбеде көрсетілген барлық құралдар мен қосымша материалдардың орнында болуын тексеру.

*2019 жылдың 20 қыркүйегінің №2 Хаттамасымен Симуляция орталығының мәжілісінде қаралып бекітілді.*

**Симуляция орталығының**

**жетекшісі, м.ғ.д. Талкимбаева Н.А.**